정조 21년
以八道殺獄案啓朝廷擧措各有體段乙仍于疏決也審理也同是錄囚恤刑之擧而疏決則法服臨殿大臣法官三司各持死罪及徒流之案登筵每讀訖一案遍詢僉議一如啓覆例審理則就京外死囚錄啓之案仍推與傅輕者刑官會于本司論啓則逐案判下近因亢暘杲杲卽行疏菀審枉之政際有堂疏犁然於心而上項疎決與審理近於張大先命秋官以京囚之可議生科者議大臣啓聞而坐齋在明外囚諸案勢未及爲以嘗所料定於反閱之時者書下爲去乎分付諸道爲旀京畿龍仁囚金元哲打殺朴召史之案此獄段傷痕著於三處致命又在三宿而證有明驗跡無疑端兺不喩藉豪橫之强族欺孤弱之寡女憾積於落訟憤激於私掘荒山落日拳踢交加似此之獄當律當耳然而服滷雖曰假托釵色綠甚頗黯三金均犯手勢利喆獨奈匿跡變辭之謙最當問助舂於誰家宜覈匹婦之冤雖不可不伸三尺之律亦不可不審更令道臣出意見到底窮覈爲旀陽城囚金得哲刺殺吳鼎常之案此獄段蔽一言曰疑獄也吳鼎常之被刺在於荒村黑夜四無人跡之時而纔歸渠家便卽致命惟吳金萬一人參見於旣刺未死之際依俙傳說其光景邑狀營査曹啓皆以此一款爲得哲殺越之斷案而今就金萬之招反覆看詳節節可疑其招曰聞殺人之聲移時往見則黑影之中吳哥獨立自謂腋間被刺云腋間何等要害被刺何等重傷是隱則不窒不仆豈可獨立於移時之後乎是旀又曰問誰所刺則曰得哲得哲云將絶之聲語不可了哲字妻字字音相近是隱則安知非得哲妻三字誤聽以得哲乎是旀又曰末後得哲又執吳哥云假使得哲膽大如斗以刃刺人見其將死乃復不懾不逃悍然不捨揆以常情決知不敢是旀至於手勢之左右當否衣血之彼此多寡當面側身之爭鬨有異同先刺後執之賤染有緩急俱未必爲十分的證是如乎大抵鼎常伊日之事雖異於奸所捉奸有浮於挽裳對盤自初得哲之必欲傅生蓋出於仰遵先朝好生之德意兺除良況旀朝家之所重者倫紀所惇者風化彼宋召史以一介村女當昏夜乞火之際拒狂生坐蝶之誘已無愧於行露之貞女是遣及夫殺死之變出而自檢所營庭至於裹足鳴錚一死自當以替夫命其志苦矣其節卓矣此等獄情苟有一分其然豈然之端則付之寧失之義論以惟輕之典不害爲樹風勵俗之一助得哲身乙特爲減死定配事分付爲旀長湍囚朴卜乭踢殺僧成鵬之案此獄段至頑橫者官隷也至卑賤者山僧也以官隷而逢山僧慢侮而激其怒醉酗而增其勢宜乎一打便倒當夜致命而痕損若是狼藉證左如彼明的此等無疑之獄雖欲起疑而不可得也卜乭段加刑得情爲有矣撞胸打肋元犯自服推擠胸背卜同明言卽此打傷足以致命其所懸錄何患無其辭是去乙初覆檢之必以諸招不言之腎囊踢死爲實因果何意而若謂血癊糜碎等傷痕最關重最要害則又何不反復査究使諸招歸一是隱喩檢案莫緊於實因則豈敢以一檢官髣像之臆見低昻於其間是置更令道臣就原案詳査釐正爲旀前後道臣從重推考初覆檢官竝罷職爲旀通津囚韓光宅打殺李載龍之案此獄段王者之政必先於無告之民乞人是也雖饑餓而轉于溝壑尙欲賑貸之安集之況旀乞飯不得爲人毆殺有妻同居任人潛埋復讎新反與讎人私和及其發殯行檢打殺痕損狼藉著見於枯骨之上而諸招脗合元犯斯得天道孔昭卽此可見此等獄囚不卽償命則烏在其伸理無告之義哉光宅身乙更加各別嚴刑得情期於從速究竟而光宅之七十老母不忍見其成獄飮滷致死是如李興喆招中不但發說邑人之言亦然云爾則此一款在所當覈分付主推官後同推時捧供於正犯仍又採探公論使之報營狀聞爲旀朔寧囚池德水毆打張召史之案此獄段以叔而打嫂以弟而告兄以猶母而證猶子何論殺越大關倫理而天下無理外之事偶折柳枝本非深怨之端一擊頂門決無立死之理是隱則頃刻之間因此致命以情以跡終涉可疑蓋女性素偏項骨易違伊日得水之咆喝毆打張女必不安坐而順受則斗屋矮簷之間扶曳而撞觸不知不覺之中體倒而項折固非張女之自撲也亦非得水之故殺也似此情節犯者亦不能自言更令道臣心究其言外之意面稽於跡外之情如有眞箇疑端嚴飭推官出意見報來後狀聞爲旀江原道江陵囚金光云踢打金最甲之案此獄段在他道優可更査綽亦傅生而本道則土俗儉嗇民風樸厚鄕里絶酗鬨之習營府無殺死之案一有獄具便成鐵案是如乎道內錄啓只是江陵囚光云之案也其情似由戲劇其跡亦近邂逅金女雖有立證亦未知其十分的確而最甲死則死矣光云犯則犯焉此獄決處如之何爲可凡事簡則精精則不錯與其懸度臆決宜付之道臣別出意見於面稽言聽之間令道臣嚴飭推官拔例査究如有疑緖親執擧行亦可以此意分付爲旀忠淸道牙山囚曺命興踢殺姜金伊之案此獄段本犯已可殺諸罪又可誅且況仍推意在爲民除害嚴飭取服爲旀槐山囚陰孝寬築殺兪彦得之案此獄段獄雖屢變疑固自在是如乎屢經行査不知爲幾度甚至服毒之說歸一無期今番段付之道臣除尋常出意見各別詳覈狀聞爲有矣無或如前䵝䵢之爲事嚴飭該道爲旀木川囚沈福永打殺金本伊之案此獄段打場新穀乞人猶給接隣窮班請貸不許究其根因咎在死者兺不喩本伊之蔑視福永詬以爾汝血氣之憤安得不阧起而其奈傷處則頭皮畿綻器仗則鐵鍬廉利何哉本伊事屬乾餱福永罪關大辟使之仍推爲旀文義囚趙完璧踢殺秦介男之案此獄段兇身之素行不良䪿門之紅血難掩情跡綻露無餘乞和與逃躱猶屬餘事其在爲殘民除害之道不可以醉無知覺有所寬恕使之仍推爲旀公州囚李一得踢殺林學奉之案此獄段正犯執定已久獄情若無可議而起鬧合力之尹大石便作一部疑案是置斷爲致命傷專在左乳之上而紅黃色之紫黯轉深浮高處之水珠不散雖若沕合於法文初覆檢之不曰堅硬而曰微堅或有疑眩之端是隱喩疑則從輕聖人之訓就其案先令道臣親執行査而本曹三堂亦以意見拈出疑條後錄發關日得段行査間姑爲停刑爲旀永同囚朴秀榮踢殺李大惡之案此獄段始也指使曳出終焉身自踢打憤莫耐於一時過不得乎三日攘臂轉猛於推水搖尾無賴於買藥縱使秀榮指使貴永手犯指使爲正犯推諉之說不足取信依前同推之意分付爲旀全羅道求禮囚朴同孫衝殺僧坦敏之案此獄段潑僧酗酒宕將下來見俗人而不拜拔佩刀而亂揮則見之者孰不欲一奉打破此固血氣之所同然兺不喩耘田役夫之飯兩班亦下馬而過云者卽村家之諺是置方其午饁纔畢麥釀初醉農謳樵唱互答相和之時何許頑髠太無禮叫嚷跳蹌於田塍溝道之間彼赤脚短褌者安得不呵叱是旀安得不捽打於是乎李成三打其臂金成甲納諸溝同孫段置擠其腹而不幸擠之者爲殺僧之魁爲魁之由由於傷處之較緊而衆犯爲戲殺戲殺無償命若爲此獄準備之語然而死則死耳豈可歇勘令道伯嚴刑計拷限限三次遠惡地減死定配爲旀南平囚崔己贊築殺田奉彦之案此獄段惹疑於偸釜行兇於擲鑢而猶不知止拳以毆之膝以築之必殺乃已則當律渠焉敢逭乎使之因推爲旀同縣囚羅萬八踢殺宣小得之案此獄段曺讞之謂以風化其說似然而政以風化攸關也故考律按法之際自不得不致意焉最初喫刃而流血者卽萬八而異竟防劍而揮擲者爲一二則雖是妻娚妹夫之間目見劍刃之及己以至於破額晏然俔然不思所以遮捍之方藉使不目逃之北宮黝輩當之必無是理況旀歲時村酤彼此俱醉彼刃此踢徒是酒使而羅漢招中惟願速死云者可見其醉中之悖習轉以爲醒後之悔端兺除良刃傷者不死踼打者死亦可謂幸不幸若令被死人不擬刃於萬八萬八亦人耳豈或下手於年長十年之妹夫乎以妹夫而按劍於妻娚則娚妹之義到此蔑如風化二字獨責於彼隻旣乖公聽觀之道有非敦風敎之政以此以彼合置寬典萬八身乙嚴刑遠配事分付道臣爲旀泰仁囚金者斤老味燒殺尹德貴之案此獄段一束之薪一把之火將至於燎原況被褐之夫乎焦頭爛額屍帳極其慘酷近來諸道獄案中所未見者村風里俗何迫隘至此嚴飭主推官嚴刑期於輸款爲旀古阜囚私奴元昌踼殺奴奉世之案此獄段男女有別常賤亦知則男執女䯻頭勢駭悖爲其夫者乘憤一打血氣所使而猛踼毒傷經夜卽死可知其必殺之心何敢一味游辭乎如式同推取服事嚴飭爲旀泰仁囚金相彦周牢鄭光石致死之案此獄段相彦粧出墨蛙光石便如梨烏而畢竟偸藏之錢終無下落則平民之私施惡刑所犯重辟之外更添罔赦之罪事理絶悖因本傷致死者雖過辜限啓請後加限秋曹覆啓旣據律文則豈有他議於此獄乎嚴刑得情事分付爲旀海南囚私奴德乭踼殺朴大千之案此獄段旣不掘而檢其傷處矣又不檢而試其法物矣傷處雖甚狼藉必以法物而試之者卽愼重欽恤之意是去乙此獄則屍帳無憑開驗無梯但以衆證之說便成已具之案有非哀敬之道兺不喩腎部傷尤易速死而拕久至于十日乙仍于因病之說出於當者私和之謀始於屍親是如乎新伯久叨司冠頗習殺越獄理使之一番詳覈在所不已以此意分付道臣而行査後如有意見仍令啓聞爲旀茂長囚朴起漢打殺李校華之案此獄段田稅大同裝載下去之船漢作弊行惡之端不一而足殺鷄烹狗討酒索餠如元山群山等村落爲之騷然云而起漢段作挐之不足恣入封山爛斫生松是如可爲守直者所禁則反以船索北結而打之纔過一旬斷送人命究厥所爲駭惡云云太歇令道伯各別嚴訊取服事分付爲旀興陽囚吳鼎用打殺魏致用之案此獄段以乞人打乞人當日致命其手勢之獰毒痕損之狼藉殺獄中未易多見者不須更問斯速得情事分付爲旀順天囚金召史築殺朴召史之案此獄段以痕損之分寸付之惟輕之科者卽道伯之言而獄情之別無起疑又如秋曹之啓乙仍于至令曾經司冠之人各陳意見使之從衆議施行是如乎其時道伯之再次論列亦甚詳備況坐在本道宜詳其裏面更問其時道伯仍令時道伯別般詳覈狀聞後同爲稟處爲旀扶安囚金孟用築殺朴乞伊之案此獄段檢狀曰可殺道啓曰可殺曹覆曰可殺問于亞三堂亦曰可殺則到今豈有不可殺之異議乎訊推取服事分付爲旀古阜囚林旕朴打殺李海用之案此獄段旕朴行兇適値一村空虛之時無人看證乙仍于昨年判下有同推啓本中措辭懸註之命矣今見道伯跋辭以爲兄嫂參看不可爲公證扼肩牽脚別無他器仗云者果如所料而傷處之極其驚駭情跡之極其獰慝有難遽議傅生況非大霈之時乎依道啓施行事分付爲旀慶尙道尙州囚尹允占打殺李以三之案此獄段衆殺人則先犯者償命謀殺人則首謀者償命一家殺人則家長償命以犯則允占爲先犯也以謀則允占爲首謀也以家則允占爲家長也況旀勇力過人一鄕之所稱水椎打背諸招之所同不可以一女人而有所容貸是隱則償以三之命者非允占而誰也至於强奸一款事旣難明罪或可諉前後供招一向抵賴者情狀可惡仍推期於輸款爲旀慶山囚朴沙邑沙踼殺鄭三孫之案此獄段白晝大道之上踼人要害必死之處未一日而致命輸款之後不捧結案者焉有重人命之義乎嚴飭道臣近來法紀解弛訟獄繁滋山地廣占之弊士夫猶不敢然敢以鄕曲愚氓不有庶人無步之法乃以壓腦犯龍等說與人爭鬨至於殺越此實方伯守宰不能檢飭之致此後若有似此罪犯之登聞者先從營邑之臣重勘不飭之罪事本曹知悉爲旀淸道囚孫德魯之烙曺召史之案此獄段切可痛最難容者卽妖巫也駔婆也外挾左道內藏肝肚出入人家招誘良善種種弊習不一其端今此孫德魯自是一鄕班族而見其孀婦爲人潛誘身匿隣家跡托空門聽聞駭矣門戶辱矣其所驚遑憤痛當如何哉而問其誘引者則舊日之廊屬也怒從心起如逢讎人縛之打之未足雪憤於是乎事理未及量公法不暇顧至有艾灸足恥之擧法外酷刑固關後弊限內致命難逭當律而究其實則人情之所無怪事勢之容或然是旀間有差道況有屍親之明證素抱胸痛亦非德魯之假托畢竟致死安知無別般根因是旀贖奴子婦便是婢僕是隱則凌蔑名分所係甚大更令道臣勿拘先入之見更念審克之義反復詳覈論理狀聞後稟處爲旀昌寧囚池萬奉打殺河義孫之案此獄段殺獄之最緊重莫先於傷處初覆檢官皆以𦚼䐐血癊膝脚折搖爲要害必死之根因歷引無冤錄諸條以實其說而𦚼䐐膝脚終與頭面背腹有異正犯所謂人之墜落高岸折傷臂脚者未見殞命云者亦不可謂無理之言是旀以初覆檢狀觀之皆曰脊背左肋傷處圍圓長一寸三分色紫堅硬此是眞正最虛怯最緊要之處是隱則泛然放過看作微損一不論理於實因懸錄之際者何也是隱喩更令道臣指一詳覆狀聞爲旀咸昌囚吳再權官庭拔釰之案此獄段年前判付惓惓於嚴等夷立紀綱重法律而不分首從竝用極律之論不得從諸議者蓋因霜氷之慮雖所當念金石之典不可輕改也所以特命更査具格取招而今乃前日已輸款之吳再權忽變前說欲爲杖下之鬼道臣守令苟能嚴施刑訊刻期取服則何敢以不成之說開口粧撰乎咸昌之變無一用法則遐土頑俗其可曰國有等夷有紀綱有法律乎嚴飭該道臣無敢以未輸之款更煩狀聞之意分付爲旀尙州囚金興卜踼殺林興祿之案此獄段觀於檢狀則渾身傷處無非要害無非堅硬無非紫黑也其甥告之衆隣言之酒媼質之詞證具矣含憾於其甥發怒於其妹手殺二十年長老妹夫倫理斁矣使之因推取服而私奴順太卽他邑偶過之人而渾入切隣久滯犴獄如是之故殺獄一出行旅斷絶鷄犬不寧平民貽害無異犯者此後段除非隣近居生眞的參見者外切勿推捉不干之人事別關嚴飭本道及諸道而本曹五部以此判付揭壁遵行一有違越而不能禁斷則當該堂上道臣難免其責是旀醴泉囚金岳伊打殺僧尙贊之案此獄段金岳伊卽金召史之媤六寸也旣非兄弟分財之間又非同室居生之人是隱則家舍之移不移穀物之運不運於渠千不當萬不干是去乙忽生分財之慾假作逐盜之形黑夜荒村聚會族黨縛致無罪之山僧縛之不足至於毆打打之不足至於殺死使無依寡女號呼道路遐俗雖頑不意有此極無據至凶獰之强盜伎倆此不用法將見欺人孤寡搶奪殺越之變接踵而起分付道臣因推爲旀咸安僧以摠刺殺姜件里金之案此獄段善於斷獄者鉤問必中窾要論理必得眞境犯者雖三尺其喙檢官可一言以折此所謂無情者不得盡其辭大畏民志也此獄決折惟在於被刺自觸之歸一而前後査案專以刃痕之深淺手勢之左右爲刺殺之明證於是乎以摠之招又以飜轉之際佩刀自拔爲發明之話柄是如乎旣曰飜轉則右刀亦可左刺也淺傷亦可深入也其說難窮其計難破抵賴爲事究竟無期是置今以詞證中最窾要最眞境處言之趙日卜孫尙奉所謂件里金大呼一聲以摠起而擲刀云者是也苟使佩刀自觸自傷則他人佩刀何故入手是旀彼自觸傷何爲起擲是隱喩爭柴之宿憾方逞據胸之新怒轉激分外腰刃隨發便刺而及其人已中脇刀猶在手憤稍解矣怯漸萌矣陡然起立鏗然擲去伊日光景不言可推是隱則邑狀營査何獨於此一款看作過去漫說不爲到底窮覈以沮囚供粧撰之奸計乎仍推取服事分付爲旀昌寧囚成應澤拷殺元風岳之案此獄段三次判付始爲抑豪强中欲究事理終言其濯舊見來新意者正風俗也重人命也嚴獄體也大抵此獄段駁雜莫甚難以領會是如乎以傷處言之旣曰周牢則必緊縛兩脚而腿肚不過皮晩索痕之偏在左膝之下何也是旀受拷在於臀腿而腎囊何故紫色致損本非內傷而鼻竅何以血出是旀以詞證言之初覆檢狀中風岳周牢之時同被縛拷者只是斗三一人而參覈査案則李達文朴五奉亦入其中應澤指使之際合謀助力者不過其子兩奴而都將後供則巡幕將李聖發亦稱同倘加功參證何等緊重而前後供招若是矛盾何也是旀兩推官題辭刪却必三等執杖威喝等說成光震之招雖出於死中求生之計而近來守宰不識法意檢狀則相議雷同獄情則惟意文致安知無眞箇刪却法外威喝似光震之言是旀以事理則難洗而至冤者賊名也難忍而必死者賊刑也白地平民被人誣勒公然冒賊名而受賊刑傷痕若是狼藉死期迫在頃刻則有其子有其弟有其妻娚之同被刑者而不爲卽地告官以洩其冤乃於近一望致命之後徐徐發狀推以人情何其不忍之甚是旀周牢者治盜之刑也都將者戢盜之任也口稱糾察手執杖索橫行於閭里畏甚於豺虎伊日應澤之請來亦欲藉彼勢而逞其憤是隱則使之結縛屍親旣有明證同爲拷打兩漢豈可獨逭是置似此當問之情可疑之跡令道臣從頭理會入裏査究必得眞正決折之斷案然後論理狀聞事分付爲旀咸陽囚張永元逼溺韓鳥籠之案此獄段近命內閣編印五倫行實以爲敦風敎化民俗之一助而際又齋居憫旱疏理死獄意或有東海冤婦上干天和今此韓鳥籠之案屢回看閱不覺嗟賞噫彼鳥籠卽一農戶之賤女傭夫之小妹年未及笌眼不識字而遇强暴於無人之室被逼辱於荒村之夜始也號泣而力拒終焉矢死而不從迺又憤身名之幾玷懼賊謀之更售義決取熊心甘葬魚薄言采采遵彼江濆千仞澄波爰得其所比孝娥七日之哭則情益悲矣無令女三從之絶而跡則同矣其決烈之志貞苦之節不可竝論於匹婦溝瀆之諒而欲續烈女之編者鳥籠之與選也必矣此所以年前判付特復其戶以示奬勸之意而原夫鳥籠之自溺專由水元之强怯諺所謂非汝牛角何壞我墻者正是準備語也連夜同宿之誣情狀叵測贈髮復讎之托語意絶悲擠殺之跡雖無眞贓逼死之律的是着題斷以當律慰此孤魂亦足爲伸枉導和之政而至重者人命莫嚴者獄體以奸則未成奸也以犯則未手犯也徒以由我之死遽使償彼之命論以法理亦合難愼是置更令道臣嚴加盤覈劫逼致命之眞情明證具意見狀聞稟處爲旀玄風囚奴福連打殺兪福才之案此獄段傷犯猶餘事倫理宜先論夫女子之倚以爲命者所天也死生苦樂一體相須今此朴召史之於兪福才自是多年之結髮元無一日之反目而屢育子女同治産業則雖使福才得寒疾不汗而死爲朴女者尙必呼天叩地欲以身代乃於中元佳節一家歡喜之時白被人橫毆拳踢交加腦項俱破纔過三宿因以致命其所悲憤欲死痛冤欲報之心何事之暇恤何人之可惜今反其弟告之其妻諱之遍身傷痕都歸之醉後自觸當面讎人力言其初不手犯一招再招少無伸洩之意最後輸款半是漫漶之說兺除良異姓八寸有何顧藉是旀阿睹州貫豈足貪愛是隱喩不念與同穴之義思匿不共戴之怨者若非至兇頑大狡慝之類必是極愚蠢無省覺之物倫理姑無論推以人情也事理也說不去思不得者是旀殺死之獄事體至嚴父子之倫雖重首從之法難撓而此獄詞證諸招屢變正犯執定兩檢旣異福連之眞箇手犯朔孫之元不參見亦未必的確無疑是隱則父子爭死而捨子執父其於倫法輕重之間終未知十分穩當是如乎更令道臣勿拘例推福連及朴女身乙另加嚴訊一一取服狀聞事分付爲旀東萊囚孫貞日刃殺朴召史之案此獄段自有殺獄以來未有如此獄之至狼藉至憯毒至疑晦者無論仰合面上下體左刀右刀前刺後刺無非要害無非重傷雖使强壯男子漢當之必不免卽地致死況孱弱一女子是隱則是謂至狼藉是旀有何恩怨以何事端公然刺殺無辜獨行之女子五日暴棄於荒山之側大道之傍而親戚不得聞州縣不得査驚血遍地冤氣觸人是隱則是謂至憯毒是旀初覆檢許多詞連者太半是姓名不知過去行路之人而以疑而傳信憑假而尋眞摸索乎貌色之間髣像乎形影之外畢竟以何物孫貞日把作正犯路上行人總角者何限伊日刃刺目覩者誰人是旀嶺底蒲伏何信乎採樵之說袖間血染安知非殺鷄之故是旀朴女則年近四旬貞日則齒纔二紀强奸云云未必眞情而設有不良之心是良置黑黯之時則可也隱避之地則宜矣今乃忙忙追趕於白晝通衢之交逼奸不足至於殺死揆以事理終涉捏合是隱則是謂至疑海是置朴女之死烈則烈矣貞日之跡疑則疑矣此所以前下判付朴女則給復表節貞日則加刑取服而似此不分明之獄遽作已完決之案儘合鄭重商量處分付道臣無以正犯之斯得爲幸所見之先入爲主更令潛心致精於諸案事分付爲旀黃海道鳳山囚金大隱阿只搗殺尹召史之案此獄段一擧而殺二命誰謂荏弱村婦之所可爲者頭髮縱橫田穀披靡始如泥獸之相鬪終及巢◆之竝害是如乎嚴飭推官亟令取服事分付爲旀遂安囚金日宅打殺李春延之案此獄段以他官浮來之類爲土着惡漢所殺死者之可憐犯者之可痛孰有甚於此案況其烹狗之相勸無異伏雉之自鳴此不償命而何嚴刑得情事分付爲旀平安道義州囚金衆望德紋縀犯禁之案此獄段邊禁至嚴奸情昭著變幻之招不足取信依前仍推事分付爲旀中和囚李成三打殺金守白之案此獄段頭骨破碎於木爐揮擲之餘而血濡之痕相磨之響獄情至爲絶悖兺不喩逃竟就捕可見乾道之孔昭嚴飭同推爲旀龍川囚朴昌一打殺許永洽之案此獄段八十七歲老物物故祟於二十七歲少漢較其年甲三倍加六而以事則由於官校之橫也以器則亦因鐵鞭之猛也攔街而問孰不曰昌一萬殺乎是旀況於龜城金呂喆捧結案之後尤豈可一嚴一緩而平心潛究則抑有一段議可疑處是置打與揮等是傷而打是有心揮必無心觀於有心無心之間而有同行異情之別焉有毫厘千里之差焉是如乎必死處之拕至旬餘在少壯足可疑況在癃老之人是旀殺讎必報人情之常而將死之鳴以勿告勿檢緊囑之者抑有人不知已獨知之中識得昌一無心之原情者耶一可疑之不能掩三可殺曹啓似然而苟其當疑而疑也塵刹之善可消須彌之惡是置年前判付中在他獄優可傅輕在此獄必令嚴訊之喩蓋出於强弱老少之不相敵深惡痛憎之意而同是獄也惟看事情如何不必先着扶抑昌一身乙姑爲停刑別定隣近邑剛明官與本倅眼同窮査待其報來仍具道伯意見狀啓事分付爲旀安州囚崔天杓打殺金命山之案此獄段惹起尋常之債轉成鄕隣之鬪䯻先在手賢乃受築損痕昭著詞證俱備死期將迫生日爲祟依前同推事分付爲旀江東囚崔宗旭踢殺高奉岳之案此獄段殺越之獄酒居什九額傷皮綻腎損血癊醉而可恕法無所施仍推得情事分付爲旀熙川囚趙得星打殺流丐兒之案此獄段破瓠乞兒臨門呼飢言雖不巽怒於何有是去乙纔餉略干匙飯旋加如剪板木彼亦人耳手豈忍下匿屍之不足行賂之敢爲試看一律之至嚴寧容千金之不死萬萬獰毒莫此獄若嚴飭加刑取服事分付爲旀永柔囚崔世雄打殺崔俊傑之案此獄段七世同居褒之官之將以敦風俗也豈料同是關西之地有此族黨間殺越之變哉彼腴我瘠難責讓田此疆爾界胡至爭桑父子倂力噫其太甚木石交加是豈可忍百囚可生此獄難貸令道伯嚴飭推官訊推爲旀江西囚文永哲踢殺徐淙業之案此獄段彬伊蔑倫悖理之罪有浮於永哲而特以愚騃無知末勘酌處是在果傷痕也詞證也永哲之爲正犯固自如殺人者死更無異辭仍推事分付爲旀義州囚金呂行打殺金頓山之案此獄段惟彼出寨之豚無異穿屋之鼠墻雖壞矣人何與焉而作爲釁端竟至鬪狠三斤重之石打八分深之眉坼殺越之罪則彌天隣比之風又掃地親在而莫顧兄挽而不聽有百可誅無一可活是如乎使之依前訊推期於取服爲旀咸鏡道德原囚尹突山踢殺李采同之案此獄段此獄斷案在於洪致汗金召史之立證而他人房子裏不點燈黑窣窣地閃身隱避眞贓莫掩及聞里卒之傳呼掀着後窓鳥駭獸奔而尤驗其自怯之一端兺不喩五葉魚價之此與彼受胡大事也反生荷杖之計仍成殺死之變莫曰醉且失性奈此殺人者死依前訊推事分付爲旀咸興囚嚴老味踢殺金荊寶之案此獄段家人共犯只坐尊長則嚴尙直當爲償命而尙直所率許多嚴哥叢中轉身猛踢者老味也特穢塗口者老味也如墻觀者莫不曰老味行兇則償命之法無則已豈可不施之於此等兇身乎依尹突山例施行事分付爲旀安邊囚韓德夫踢殺金南蓋之案此獄段完決在於金領府按道時而三檢狀題細櫛詳刷無容更議特以重人命之義遣郞就問於左相而左相亦云廷尉當是則當從兩大臣議施行以此分付爲旀吉州囚金東實刺殺盧天才之案此獄段年前以律文中兩條發問於跡與法之外而遍議於大臣者又至四年之久則東實之年將近八十是如乎八十囚擬議勘律昭載大明律兺不喩當初起鬧之端始於隣友之穉孫而討酒酗辱之說無異於計父祖年甲是如可及至言詰之際先把老者之頭髮捽曳推擠無所不至則爲老者者其將安而受之乎蠢如蚯蚓踐之則動宿醉方濃業火橫生揮其手伸其臂四面掠物隨其所執不辨其東西惟防遮是圖此其事勢之不得不然而若其所把之物非木非石卽一廉利之鎌子亦可謂巧且異矣鬨場喧聒雖以干證玄漢之不憤不醉無係關初亦未詳其爲何物只云何許尺餘之物一打而未卽分辨是如可及夫宋文乞之奪投也始知爲鎌云爾則憤撑肚裏酒到腦上之東實何以知鎌在手中乎渠雖千悍萬惡若知爲有刃之物則必無揮斥之理又況獄中光陰幾至於勿禁身勿拷訊之時則到今傅輕不但爲曠蕩之典法例卽然特爲減死施以徒一年定配之律事分付爲旀洪原囚朴儀順觸殺金信天之案此獄段頭觸無異足踢一觸要害必死乃已乙仍于共工觸山鉏麑觸槐觸則皆碎勢所固然是隱則儀順之觸人其人豈不死乎況如渠常漢廣占山地脫孝服而行殺人之事節節兇悖嚴刑得情事分付爲旀永興囚韓宗宅踢殺李德龍之案此獄段非官府非上典非尊長而亂打負債之人從以私施綁縛而器仗則曰拳曰踢曰木枕曰丁木備試交加如許蔑法行惡之漢雖不犯殺人之罪亦當殺無赦況德龍之幽鬱莫洩而獄老生奸初欲推諉於不相干涉之車光老乎加刑取服事分付爲旀同府囚尹召史推磕吳召史致死之案此獄段殺死之變起於妯娌之間聞者痛心言之豎髮而細究而跡有可原徐察而情無可殺是如乎初因飯年之說竟致鬪雉之擧再試手擠當下致命蔽一言曰邂逅且況新婚不過一歲是隱則於其間有何嫌怨必欲甘心而故爲此越命之事乎檢官所謂宿憾云云大是題外兺除良聖人不云乎嫂溺不援是豺狼也爲其夫者旣見其妻之死由於其嫂而死者已矣固不可以復生則爲嫂隱惡必欲使之掉免者蚩蚩愚氓所未易辦得者是去乙檢狀道題以此搆罪未知何所據而然是隱喩當該營邑之臣竝推考爲旀本獄之擬律定罪合有商量之擧令該曹郞官持該道錄啓案及判付問于左右相仍具卿等意見以聞爲良如敎